భారత్ మొబైల్ ఫోన్ల మార్కెట్లోకి మరిన్ని చైనా కంపెనీలు ప్రవేశించేందుకు రంగం సిద్ధం చేసుకుంటున్నాయి. ఇప్పటికే దాదాపు 20 చైనా కంపెనీలు మన దేశంలో ఫోన్లను విక్రయిస్తున్నాయి. వీటిలో జియోనీ, లెనోవో, వన్ప్లస్, ఒప్పో, వివో, షామీ, జోపో, జడ్టిఇ వంటి కంపెనీలు స్మార్ట్ఫోన్ల మార్కెట్లో హల్చల్ చేస్తున్నాయి. భారత స్మార్ట్ఫోన్ల మార్కెట్లోని టాప్ 5 కంపెనీల్లో నాలుగు చైనా కంపెనీలే ఉన్నాయి షామీ రెండు, లెనోవో మూడు, ఒప్పో నాలుగు, వివో ఐదో స్థానాల్లో ఉన్నాయి. గత అక్టోబర్-డిసెంబర్ త్రైమాసికంలో ఈ కంపెనీల మార్కెట్ వాటాయే 46 శాతంగా ఉండటం గమనార్హం. అంతకు ముందు ఏడాది ఇదే కాలంతో పోల్చితే ఈ కంపెనీల అమ్మకాలు రెండింతలు పెరిగినట్టు గణాంకాలు చెబుతున్నాయి. ఆకర్షణీయమైన ధర, అద్భుతమైన ఫీచర్లతో స్మార్ట్ఫోన్లను విడుదల చేస్తూ చైనా కంపెనీలు పలు బహుళజాతి, దేశీయ కంపెనీలకు గట్టి పోటీనిస్తున్నాయి.ఆన్లైన్ ద్వారా అమ్మకాలను మొదలుపెట్టిన ఈ కంపెనీలు ఇప్పుడు రిటైల్ స్టోర్ల ద్వారా విక్రయాలను భారీ స్థాయిలో పెంచుకునేందుకు పెద్ద ఎత్తున ప్రచారం చేస్తున్నాయి. దేశీయంగా వంద కోట్ల మంది మొబైల్ ఫోన్ల వినియోగదారులున్నారు. వీరిలో 30 కోట్ల మంది మాత్రమే స్మార్ట్ఫోన్లను వినియోగిస్తున్నట్టు గణాంకాలు చెబుతున్నాయి. మిగతా వారిలో చాలా మంది ఫీచర్ ఫోన్ నుంచి స్మార్ట్ఫోన్కు మారాలన్న ఉద్దేశంతో ఉన్నారు. స్మార్ట్ఫోన్ల ధరలు తగ్గడం, డేటా వినియోగానికి ప్రాధాన్యం పెరుగుతుండటంతో ఈ ఫోన్లకు గిరాకీ ఏర్పడుతోంది. ఈ నేపథ్యంలోనే భారత మార్కెట్లోకి మరిన్ని చైనా కంపెనీలు ప్రవేశించేందుకు ముమ్మర ప్రయత్నాలు చేస్తున్నాయి. ఈ కంపెనీల్లో టినో, హువాకిన్, మలాటా వంటివి ఉన్నాయి.ఇంతకుముందెన్నడూ ఇలాంటి కంపెనీల పేర్లను వినే అవకాశమే లేదు. ఎందుకంటే ఈ కంపెనీలు ఇప్పటిదాకా ప్రముఖ మొబైల్ బ్రాండ్లకు ఫోన్లను తయారు చేసి ఇచ్చేవి. మారుతున్న పరిస్థితుల నేపథ్యంలో ఈ కంపెనీలు సొంతంగా ఫోన్లను తీసుకురావాలని నిర్ణయించుకున్నట్టు తెలిసింది. చైనా మార్కెట్ బాగా కుంగిపోయినందు వల్ల ఈ కంపెనీలు భారత వైపు చూడాల్సిన పరిస్థితి ఏర్పడినట్టు తెలుస్తోంది. చైనా కంపెనీలే కాకుండా పలు ఇతర దేశాల కంపెనీలు కూడా భారతపై దృష్టి పెట్టాయి.
bharat mobail fonla marketloki marinni chaina companylu pravesinchenduku rangam siddham chesukuntunnayi. ippatike daadaapu 20 chaina companylu mana desamlo fonlanu vikrayistunnaayi. veetilo geony, lenovo, vanplas, oppo, vivo, shami, jopo, jadtii vanti companylu smartphonla marketlo halchal chestunnayi. bhaarata smartphonla marketloni tap 5 companyllo naalugu chaina companyle unnaayi shami rendu, lenovo moodu, oppo naalugu, vivo aido sthaanaallo unnaayi. gatha actober-dissember traimaasikamlo ee companyla market vataye 46 saatamgaa undatam gamanarham. antaku mundu edaadi ide kaalamtho polchithe ee companyla ammakaalu rendintalu periginattu ganaankaalu chebutunnaayi. aakarshaneeyamaina dhara, adbhutamaina feecharlatho smartphonlanu vidudala chestu chaina companylu palu bahulajaati, desheeya companylaku gatti potinistunnayi.anline dwara ammakaalanu modalupettina ee companylu ippudu retile storla dwara vikrayaalanu bhari sthaayilo penchukunenduku pedda ettuna prachaaram chestunnayi. desheeyamgaa vanda kotla mandi mobail fonla viniyogadaarulunnaaru. veerilo 30 kotla mandi matrame smartphonlanu viniyogistunnattu ganaankaalu chebutunnaayi. migata vaarilo chala mandi feacher fon nunchi smartphonku maaraalanna uddesamto unnaaru. smartphonla dharalu taggadam, data viniyogaaniki praadhaanyam perugutundatamto ee fonlaku giraki erpadutondi. ee nepathyamlone bhaarata marketloki marinni chaina companylu pravesinchenduku mummara prayatnaalu chestunnayi. ee companyllo tino, huwakin, malata vantivi unnaayi.intakumundennaduu ilanti companyla paerlanu vine avakasame ledu. endukante ee companylu ippatidaka pramukha mobail brandlaku fonlanu tayaaru chesi ichevi. maarutunna paristhitula nepathyamlo ee companylu sontamgaa fonlanu teesukuraavaalani nirnayinchukunnattu telisindi. chaina market baga kungipoyinandu valla ee companylu bhaarata vaipu chuudaalsina paristhiti erpadinattu telustondi. chaina companyle kakunda palu itara deshaala companylu kuudaa bhaaratapai drushti pettai.